title: 2011/195/UE: Decizia Consiliului European din 25 martie 2011 de numire a unui membru în cadrul Comitetului executiv al Băncii Centrale Europene

text:
               30.3.2011

               RO

               Jurnalul Oficial al Uniunii Europene

               L 82/7

         DECIZIA CONSILIULUI EUROPEAN
   din 25 martie 2011
   de numire a unui membru în cadrul Comitetului executiv al Băncii Centrale Europene
   (2011/195/UE)
   CONSILIUL EUROPEAN,
   având în vedere Tratatul privind funcționarea Uniunii Europene, în special articolul 283 alineatul (2),
   având în vedere Protocolul privind Statutul Sistemului European al Băncilor Centrale și al Băncii Centrale Europene, în special articolul 11.2,
   având în vedere recomandarea Consiliului Uniunii Europene (1),
   având în vedere avizul Parlamentului European (2),
   având în vedere avizul Consiliului guvernatorilor Băncii Centrale Europene (3),
   ADOPTĂ PREZENTA DECIZIE:
   Articolul 1
   Domnul Peter PRAET este numit membru în cadrul Comitetului executiv al Băncii Centrale Europene pentru un mandat de opt ani, cu începere de la 1 iunie 2011.
   Articolul 2
   Prezenta decizie se publică în Jurnalul Oficial al Uniunii Europene.
   Articolul 3
   Prezenta decizie intră în vigoare la data adoptării.

      Adoptată la Bruxelles, 25 martie 2011.

            Pentru Consiliul European

            Președintele

         H. VAN ROMPUY

      (1)  JO C 56, 22.2.2011, p. 1.

      (2)  Aviz emis la 24 martie 2011 (nepublicat încă în Jurnalul Oficial).

      (3)  JO C 74, 8.3.2011, p. 1.


title: Decizia 2014/726/PESC a Consiliului din 20 octombrie 2014 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR)

text:
               21.10.2014

               RO

               Jurnalul Oficial al Uniunii Europene

               L 301/29

         DECIZIA 2014/726/PESC A CONSILIULUI
   din 20 octombrie 2014
   de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 iulie 2014, Consiliul a adoptat Decizia 2014/485/PESC (1) de modificare a Deciziei 2012/389/PESC (2) și de prelungire a misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) până la 12 decembrie 2016.

               (2)

               Decizia 2012/389/PESC ar trebui să fie modificată pentru a prelungi până la 15 octombrie 2015 perioada acoperită de valoarea de referință financiară,

         ADOPTĂ PREZENTA DECIZIE:
   Articolul 1
   Articolul 13 alineatul (1) din Decizia 2014/389/PESC se înlocuiește cu următorul text:

      „(1)   Valoarea de referință financiară destinată acoperirii cheltuielilor aferente EUCAP NESTOR pentru perioada 16 iulie 2012-15 noiembrie 2013 este de 22 880 000 EUR.
      Valoarea de referință financiară destinată acoperirii cheltuielilor legate de EUCAP NESTOR pentru perioada 16 noiembrie 2013-15 octombrie 2014 este de 11 950 000 EUR.
      Valoarea de referință financiară destinată acoperirii cheltuielilor legate de EUCAP NESTOR pentru perioada 16 octombrie 2014-15 octombrie 2015 este de 17 900 000 EUR.”

   Articolul 2
   Prezenta decizie intră în vigoare la data adoptării.
   Se aplică de la 16 octombrie 2014.

      Adoptată la Luxemburg, 20 octombrie 2014.

            Pentru Consiliu

            Președintele

         C. ASHTON

      (1)  Decizia 2014/485/PESC a Consiliului din 22 iulie 2014 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 217, 23.7.2014, p. 39).

      (2)  Deciziei 2012/389/PESC a Consiliului din 16 iulie 2012 privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 187, 17.7.2012, p. 40).


title: Decizia Parlamentului European din 23 aprilie 2009 privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/190

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2007
   (2009/677/CE)
   PARLAMENTUL EUROPEAN,

               —

               având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2007, însoțit de răspunsurile fundației (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0173/2009),

               1.

               acordă directorului Fundației Europene pentru Îmbunătățirea Condițiilor de Viață și de Muncă descărcarea de gestiune pentru execuția bugetului fundației aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 60.

      (2)  JO C 311, 5.12.2008, p. 156.

      (3)  JO L 248, 16.9.2002, p. 1.

      (4)  JO L 139, 30.5.1975, p. 1.

      (5)  JO L 357, 31.12.2002, p. 72.
   REZOLUŢIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2007, însoțit de răspunsurile fundației (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0173/2009),

               A.

               întrucât Curtea de Conturi (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;

               B.

               întrucât, la 22 aprilie 2008, Parlamentul a acordat directorului Fundației Europene pentru Îmbunătățirea Condițiilor de Viață și de Muncă descărcarea de gestiune pentru execuția bugetului agenției aferent exercițiului financiar 2006 (6), iar în rezoluția sa care însoțea decizia de descărcare de gestiune, inter alia,

                           —

                           lua act de critica CCE, în legătură cu procedurile de recrutare, conform căreia criteriile de selecție nu erau decise de la început de comisiile de selecție și nici nu erau definite în conformitate cu anunțul de post vacant, precum și de răspunsul fundației prin care se asigura că în prezent toate anunțurile de post vacant includ o indicație clară privind măsura în care susținerea cu succes a testelor este o condiție prealabilă pentru susținerea cu succes a competiției,

                           —

                           lua act, de asemenea, că în 2006 fundația a inițiat o evaluare ex post a programului de lucru pe 2001-2004, în paralel cu o evaluare intermediară a unor anumite aspecte din activitatea în desfășurare a fundației, în vederea determinării impactului, a valorii adăugate și a eficacității organizației,

                           —

                           solicita să fie informat despre rezultatele evaluării,

         Deficiențele din procedurile de recrutare

               1.

               regretă faptul că în 2007, la fel ca în 2006, CCE a depistat deficiențe în procedurile de recrutare; îndeosebi, CCE a descoperit, din nou, un caz în care criteriile de selecție nu erau definite în conformitate cu anunțul de post vacant;

               2.

               ia act de observațiile suplimentare ale CCE, conform cărora comisia de selecție nu a hotărât de la bun început ponderea fiecărui criteriu de selecție și notele minime care trebuiau obținute;

               3.

               constată că CCE consideră că această situație nu a garantat caracterul transparent și nediscriminatoriu al procedurilor de recrutare;

               4.

               ia act de răspunsul fundației, conform căruia, în 2008, procedurile de recrutare au fost adaptate pentru a respecta recomandările CCE;

               5.

               solicită fundației să acorde o atenție deosebită legalității procedurilor de recrutare și să menționeze, în raportul anual de activitate pe 2008, măsurile luate ca urmare a observațiilor CCE;

         Deficiențele din procedurile de achiziții

               6.

               își exprimă îngrijorarea că CCE a descoperit anomalii în trei procedurii de achiziții, precum

                           —

                           procedura de evaluare financiară a unui contract nu era clar definită în caietul de sarcini;

                           —

                           criteriile de selecție nu permiteau evaluarea corespunzătoare a capacității financiare a candidaților;

               7.

               ia act de îngrijorarea CCE că aceste deficiențe au subminat calitatea procedurilor și au creat riscul distorsionării rezultatelor selecției finale;

               8.

               ia act de răspunsurile fundației că, în viitor, evaluările prețurilor vor fi definite astfel încât să fie evitate puterile discreționare de la bun început și că se vor stabili criterii de aplicare a unor niveluri minime de capacitate;

               9.

               solicită fundației să menționeze, în raportul anual de activitate pe 2008, măsurile luate ca urmare a observațiilor CCE;

         Introducerea contabilității de angajamente (ABAC)

               10.

               își exprimă satisfacția că fundația a introdus ABAC în 2008;

               11.

               ia act de observația CCE că, în temeiul Regulamentului financiar, contribuțiile primite de fundație din partea Comisiei în vederea pregătirii pentru aderarea Croației și a Turciei ar fi trebuit să fie considerate ca venituri alocate;

               12.

               ia act de răspunsul fundației că, începând cu 2008, au fost create în ABAC linii bugetare pentru veniturile alocate și că va respecta recomandările CCE;

               13.

               ia act de constatarea CCE că TVA-ul recuperabil în valoare de 376 611 EUR pe 2007 ar fi trebuit reclamat până la sfârșitul anului, pentru a respecta astfel principiul bunei gestiuni financiare;

               14.

               ține cont de răspunsul fundației că recuperarea TVA-ului a fost întârziată de introducerea sistemului ABAC; ia act de faptul că TVA-ul restant a fost recuperat integral până în aprilie 2008;

         Măsurile luate ca urmare a procedurilor anterioare de descărcare de gestiune

               15.

               reamintește că, în 2006, fundația a inițiat o evaluare ex post a programului de lucru pe 2001-2004, în paralel cu o evaluare intermediară a unor anumite aspecte din activitatea în desfășurare a fundației, în vederea determinării impactului, a valorii adăugate și a eficacității organizației;

               16.

               constată din raportul anual de activitate că, în 2006, orientarea strategică a fundației a fost revizuită, formulându-se cinci obiective strategice;

               17.

               insistă să fie informat în timp util pentru procedura de descărcare de gestiune 2008, cu privire la rezultatele evaluării impactului, a valorii adăugate și a eficacității fundației;

               18.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (7).

      (1)  JO C 278, 31.10.2008, p. 60.

      (2)  JO C 311, 5.12.2008, p. 156.

      (3)  JO L 248, 16.9.2002, p. 1.

      (4)  JO L 139, 30.5.1975, p. 1.

      (5)  JO L 357, 31.12.2002, p. 72.

      (6)  JO L 88, 31.3.2009, p. 93.

      (7)  A se vedea pagina 206 din prezentul Jurnal Oficial.


title: Decizia (PESC) 2017/718 a Consiliului din 27 martie 2017 privind semnarea și încheierea Acordului dintre Uniunea Europeană și Republica Moldova privind procedurile de securitate pentru schimbul și protecția informațiilor clasificate

text:
               22.4.2017

               RO

               Jurnalul Oficial al Uniunii Europene

               L 106/1

         DECIZIA (PESC) 2017/718 A CONSILIULUI
   din 27 martie 2017
   privind semnarea și încheierea Acordului dintre Uniunea Europeană și Republica Moldova privind procedurile de securitate pentru schimbul și protecția informațiilor clasificate
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37 din respectivul tratat, coroborat cu articolul 218 alineatul (5) și cu articolul 218 alineatul (6) primul paragraf din Tratatul privind funcționarea Uniunii Europene,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Cu ocazia reuniunii sale din 26 mai 2015, Consiliul a decis să autorizeze Înaltul Reprezentant al Uniunii pentru afaceri externe și politica de securitate (ÎR) să inițieze negocieri, în temeiul articolului 37 din Tratatul privind Uniunea Europeană și în conformitate cu procedura prevăzută la articolul 218 alineatul (3) din Tratatul privind funcționarea Uniunii Europene, în vederea încheierii unui acord privind securitatea informațiilor între Uniunea Europeană și Republica Moldova.

               (2)

               Ca urmare a respectivei autorizări, ÎR a negociat un acord cu Republica Moldova privind procedurile de securitate pentru schimbul și protecția informațiilor clasificate.

               (3)

               Acordul respectiv ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Republica Moldova privind procedurile de securitate pentru schimbul și protecția informațiilor clasificate.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana împuternicită sau persoanele împuternicite să semneze acordul prin care Uniunea își asumă obligații.
   Articolul 3
   Prezenta decizie intră în vigoare la data adoptării.

      Adoptată la Bruxelles, 27 martie 2017.

            Pentru Consiliu

            Președintele

         C. ABELA


title: Decizia Parlamentului European din 29 noiembrie 2007 privind cererea de apărare a imunităii i privilegiilor lui Renato Brunetta (2007/2172(IMM))

text:
C 297 E/130                                        Jurnalul Oficial al Uniunii Europene                             RO           20.11.2008

Joi, 29 noiembrie 2007

              P6_TA(2007)0553

              Soluționarea cererilor de hotărâre preliminară privind Spațiul de libertate, securi-
              tate și justiție *

              Rezoluția legislativă a Parlamentului European din 29 noiembrie 2007 referitoare la propunerea de
              decizie a Consiliului de modificare a Protocolului privind Statutul Curții de Justiție în ceea ce pri-
              vește soluționarea cererilor de hotărâre preliminară privind Spațiul de libertate, securitate și justiție
                                       (11824/2007 — C6-0292/2007 — 2007/0812(CNS))

              (Procedura de consultare)

              Parlamentul European,

              — având în vedere propunerea de decizie a Consiliului (11824/2007),

              — având în vedere articolul 245 alineatul (2) din Tratatul CE și articolul 160 din Tratatul Euratom, în
                temeiul cărora a fost consultat de către Consiliu (C6-0292/2007),

              — având în vedere articolul 51 din Regulamentul său de procedură,

              — având în vedere raportul Comisiei pentru afaceri juridice (A6-0451/2007),

              1.   aprobă propunerea de decizie a Consiliului;

              2.   invită Consiliul să informeze Parlamentul în cazul în care intenționează să se îndepărteze de la textul
              aprobat de acesta;

              3.    solicită Consiliului să îl consulte din nou, în cazul în care intenționează să modifice în mod substanțial
              textul supus consultării;

              4.   încredințează Președintelui sarcina de a transmite Consiliului și Comisiei poziția Parlamentului.

              P6_TA(2007)0554

              Cerere de apărare a imunității parlamentare a domnului Renato Brunetta

              Decizia Parlamentului European din 29 noiembrie 2007 privind cererea de apărare a imunității și
                                     privilegiilor lui Renato Brunetta (2007/2172(IMM))

              Parlamentul European,

              — având în vedere cererea lui Renato Brunetta pentru apărarea propriei imunități în cauza civilă deschisă
                împotriva sa la Tribunalul civil Milano, la 18 ianuarie 2007 și comunicată în ședință plenară la 31
                ianuarie 2007,

              — având în vedere audierea lui Renato Brunetta, în conformitate cu articolul 7 alineatul (3) din Regula-
                mentul de procedură,
 ---pagebreak--- 20.11.2008         RO                              Jurnalul Oficial al Uniunii Europene                                            C 297 E/131

                                                                                Joi, 29 noiembrie 2007

             — având în vedere articolele 9 și 10 din Protocolul privind privilegiile și imunitățile Comunităților Euro-
               pene din 8 aprilie 1965, precum și articolul 6 alineatul (2) din Actul din 20 septembrie 1976 privind
               alegerea membrilor Parlamentului European prin vot universal direct,

             — având în vedere hotărârile Curții de Justiție a Comunităților Europene din 12 mai 1964 și din 10 iulie
               1986 (1),

             — având în vedere articolul 6 alineatul (3) și articolul 7 din Regulamentul de procedură,

             — având în vedere raportul Comisiei pentru afaceri juridice (A6-0449/2007),

             1.    hotărăște să apere imunitatea și privilegiile lui Renato Brunetta;

             2.  încredințează Președintelui sarcina de a transmite imediat prezenta decizie, precum și raportul comisiei
             competente, autorităților în cauză ale Republicii Italiene.

             (1) Cauza 101/63, Wagner/Fohrmann și Krier, Rec. 1964, p. 383, și cauza 149/85, Wybot/Faure și alții, Rec. 1986, p.
                 2391.

             P6_TA(2007)0555

             Coordonarea anumitor acte cu putere de lege și acte administrative ale statelor
             membre cu privire la desfășurarea activităților de difuzare a programelor de
             televiziune ***II

             Rezoluția legislativă a Parlamentului European din 29 noiembrie 2007 referitoare la poziția comună
             a Consiliului în vederea adoptării directivei Parlamentului European și a Consiliului de modificare a
             Directivei 89/552/CEE a Consiliului privind coordonarea anumitor acte cu putere de lege și acte
             administrative ale statelor membre cu privire la desfășurarea activităților de difuzare a programelor
                              de televiziune (10076/6/2007 — C6-0352/2007 — 2005/0260(COD))

             (Procedura de codecizie: a doua lectură)

             Parlamentul European,

             — având în vedere poziția comună a Consiliului (10076/6/2007 — C6-0352/2007),

             — având în vedere poziția sa în primă lectură (1) referitoare la propunerea Comisiei prezentată Parlamen-
               tului European și Consiliului (COM(2005)0646),

             — având în vedere propunerea modificată a Comisiei (COM(2007)0170),

             — având în vedere articolul 251 alineatul (2) din Tratatul CE,

             — având în vedere articolul 67 din Regulamentul său de procedură,

             — având în vedere recomandarea pentru a doua lectură a Comisiei pentru cultură și educație
               (A6-0442/2007),

             (1) Texte adoptate, 13.12.2006, P6_TA(2006)0559.


title: 2008/781/CE: Decizia Consiliului din 2 octombrie 2008 de numire a șapte membri bulgari și a șapte membri supleanți bulgari în cadrul Comitetului Regiunilor

text:
               9.10.2008

               RO

               Jurnalul Oficial al Uniunii Europene

               L 268/29

      DECIZIA CONSILIULUI

   din 2 octombrie 2008
   de numire a șapte membri bulgari și a șapte membri supleanți bulgari în cadrul Comitetului Regiunilor
   (2008/781/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului bulgar,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE (1) de numire a membrilor și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010.

               (2)

               Patru posturi de membru în cadrul Comitetului Regiunilor au devenit vacante ca urmare a încheierii mandatelor doamnei Antoaneta GEORGIEVA, domnului Yoan KOSTADINOV, domnului Veselin ZLATEV și domnului Bogomil BELCHEV. Trei posturi de membru au devenit vacante ca urmare a demisiei domnului Remzi YUSEINOV, a domnului Kiril YORDANOV și a domnului Yordan LECHKOV. Patru posturi de membru supleant au devenit vacante ca urmare a încheierii mandatelor domnului Delyan ENKIN, domnului Lachezar ROSENOV, domnului Nikola KOLEV și doamnei Rumiana BOZUKOVA.

               (3)

               Un post de membru supleant a devenit vacant ca urmare a demisiei doamnei Anastasia MLADENOVA. Două posturi de membru supleant au devenit vacante ca urmare a numirii domnului Zlatko ZHIVKOV și a domnului Vladimir MOSKOV în calitate de membri ai Comitetului Regiunilor,

         DECIDE:
   Articolul 1
   Se numesc în cadrul Comitetului Regiunilor pe perioada restantă a mandatului în curs, respectiv până la 25 ianuarie 2010:

               (a)

               în calitate de membri:

                           Doamna Dora Ilieva YANKOVA – Mayor of Smolian municipality, Chairman of the management council of the National Assembly of the Municipalities of the Republic of Bulgaria (NAMRB) [кмет на община Смолян, председател на управителния съвет на Националното сдружение на общините в Република България (НСОРБ)];

                           Domnul Georgi Ivanov SLAVOV – Mayor of Yambol municipality (кмет на община Ямбол);

                           Domnul Guner Fariz SERBEST – Mayor of Stambolovo, Member of the management council of the National Assembly of the Municipalities of the Republic of Bulgaria (NAMRB) [кмет на Стамболово, член на управителния съвет на Националното сдружение на общините в Република България (НСОРБ)];

                           Doamna Penka Nedelkova PENKOVA – Mayor of Lom, Vice-Chairman of the management council of the National Assembly of the Municipalities of the Republic of Bulgaria (NAMRB) [кмет на Лом, заместник-председател на управителния съвет на Националното сдружение на общините в Република България (НСОРБ)];

                           Domnul Bojidar Ivanov YOTOV – Mayor of Ruse (кмет на Русе);

                           Domnul Zlatko ZHIVKOV – Vice-Chairman of the management council of the National Assembly of the Municipalities of the Republic of Bulgaria (NAMRB), Mayor of Montana [заместник-председател на управителния съвет на Националното сдружение на общините в Република България (НСОРБ), кмет на Монтана];

                           Domnul Vladimir MOSKOV – Member of the management council of the National Assembly of the Municipalities of the Republic of Bulgaria (NAMRB), Mayor of Gotse Delchev [член на управителния съвет на Националното сдружение на общините в Република България (НСОРБ), кмет на Гоце Делчев];

               (b)

               în calitate de membri supleanți:

                           Domnul Emil Hristov NAIDENOV – Mayor of Gorna Malina (кмет на Горна Малина);

                           Domnul Svetlin Genov TANCHEV – Mayor of Stara Zagora (кмет на Стара Загора);

                           Domnul Pavel Iliev DIMITROV – Municipal councillor, Varna (общински съветник, Варна);

                           Domnul Veselin Petrov LICHEV – Mayor of Sopot (кмет на Сопот);

                           Domnul Krasimir Blagoev KOSTOV – Mayor of Shumen (кмет на Шумен);

                           Domnul Ivo Kirilov ANDONOV – Mayor of Silistra, Member of the management council of the National Assembly of the Municipalities of the Republic of Bulgaria (NAMRB) [кмет на Силистра, член на управителния съвет на Националното сдружение на общините в Република България (НСОРБ)];

                           Domnul Rumen Georgiev RASHEV – Mayor of Veliko Turnovo, Member of the management council of the National Assembly of the Municipalities of the Republic of Bulgaria (NAMRB) [кмет на Велико Търново, член на управителния съвет на Националното сдружение на общините в Република България (НСОРБ)].

         Articolul 2
   Prezenta decizie produce efecte de la data adoptării.

      Adoptată la Luxemburg, 2 octombrie 2008.

            Pentru Consiliu

            Președintele

         X. BERTRAND

      (1)  JO L 56, 25.2.2006, p. 75.


title: 2013/526/UE: Decizia Parlamentului European și a Consiliului din 9 octombrie 2013 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/025 IT/Lombardia introdusă de Italia)

text:
               26.10.2013

               RO

               Jurnalul Oficial al Uniunii Europene

               L 284/22

         DECIZIA PARLAMENTULUI EUROPEAN ȘI A CONSILIULUI
   din 9 octombrie 2013
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/025 IT/Lombardia introdusă de Italia)
   (2013/526/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare al FEG a fost extins pentru cererile depuse în perioada 1 mai 2009-30 decembrie 2011 pentru a include sprijinul pentru lucrătorii disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               Italia a prezentat, la data de 30 decembrie 2011, o cerere de mobilizare a FEG în ceea ce privește disponibilizările care au avut loc în două întreprinderi încadrate în diviziunea 26 din NACE Rev. 2 („Fabricarea calculatoarelor și a produselor electronice și optice”) în regiunea de nivel NUTS II Lombardia (ITC4) și a completat-o cu informații suplimentare până la data de 12 martie 2013. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 1 164 930 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Italia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2013, se mobilizează Fondul european de ajustare la globalizare pentru alocarea sumei de 1 164 930 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 9 octombrie 2013.

            Pentru Parlamentul European

            Președintele

         M. SCHULZ

            Pentru Consiliu

            Președintele

         V. LEŠKEVIČIUS

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia 2014/932/PESC a Consiliului din 18 decembrie 2014 privind măsuri restrictive având în vedere situația din Yemen

text:
               19.12.2014

               RO

               Jurnalul Oficial al Uniunii Europene

               L 365/147

         DECIZIA 2014/932/PESC A CONSILIULUI
   din 18 decembrie 2014
   privind măsuri restrictive având în vedere situația din Yemen
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 februarie 2014, Consiliul de Securitate al Organizației Națiunilor Unite a adoptat Rezoluția 2140 (2014), prin care reamintea Rezoluțiile sale 2014 (2011) și 2051 (2012) și declarația prezidențială a Consiliului de Securitate din 15 februarie 2013 și reafirma angajamentul ferm al Consiliului de Securitate al Organizației Națiunilor Unite față de unitatea, suveranitatea, independența și integritatea teritorială a Yemenului.

               (2)

               În Rezoluția Consiliului de Securitate al Organizației Națiunilor Unite (RCSONU) 2140 (2014) se solicită aplicarea unor restricții de călătorie persoanelor care urmează a fi desemnate de către comitetul instituit în temeiul RCSONU 2140(2014) punctul (19) („comitetul”) și înghețarea fondurilor și a activelor în cazul persoanelor sau al entităților care urmează să fie desemnate de comitet.

               (3)

               La 7 noiembrie 2014, comitetul a desemnat trei persoane pe baza criteriilor prevăzute la punctul (17) din RCSONU 2140(2014).

               (4)

               Este necesar ca Uniunea să acționeze pentru punerea în aplicare a anumitor măsuri,

         ADOPTĂ PREZENTA DECIZIE:
   Articolul 1
   (1)   Statele membre iau măsurile necesare pentru a împiedica intrarea sau tranzitul pe teritoriul lor al persoanelor desemnate de comitet care sunt implicate în acte care amenință pacea, securitatea sau stabilitatea în Yemen sau care sprijină asemenea acte, inclusiv, dar fără a se limita la:

               (a)

               acte care obstrucționează sau subminează finalizarea cu succes a tranziției politice, astfel cum s-a subliniat în inițiativa Consiliului de Cooperare al Golfului (CCG) și în acordul privind mecanismul de punere în aplicare;

               (b)

               acte care împiedică prin violență punerea în aplicare a rezultatelor din raportul final al Conferinței dialogului național cuprinzător; sau atacurile asupra infrastructurii esențiale; sau

               (c)

               planificarea, conducerea sau comiterea de acte care încalcă dreptul internațional aplicabil în domeniul drepturilor omului sau dreptul internațional umanitar ori de acte care constituie abuzuri ale drepturilor omului în Yemen;

         Persoanele menționate în prezentul alineat sunt enumerate în anexa la prezenta decizie.
   (2)   Alineatul (1) nu obligă un stat membru să refuze intrarea pe teritoriul său a propriilor resortisanți.
   (3)   Alineatul (1) nu se aplică în cazul în care intrarea sau tranzitul este necesar pentru participarea la proceduri judiciare.
   (4)   Alineatul (1) nu se aplică atunci când un stat membru hotărăște, în funcție de caz, că intrarea sau tranzitul este necesar pentru a face să avanseze pacea și stabilitatea în Yemen, iar ulterior adoptării unei astfel de decizii statul membru notifică comitetul în termen de patruzeci și opt de ore.
   (5)   Alineatul (1) nu se aplică atunci când comitetul hotărăște, în funcție de caz, că:

               (a)

               intrarea sau tranzitul este necesar din considerente umanitare, inclusiv din obligații religioase; sau

               (b)

               o derogare ar favoriza realizarea obiectivelor de pace și reconciliere națională în Yemen.

         (6)   În cazurile în care, în temeiul alineatului (3), (4) sau (5), un stat membru autorizează intrarea sau tranzitul pe teritoriul său a unor persoane enumerate în anexă, autorizația se limitează la scopul pentru care a fost acordată și la persoanele la care se referă.
   Articolul 2
   (1)   Se îngheață toate fondurile și resursele economice care aparțin sau sunt în proprietatea, sunt deținute sau sunt controlate de persoanele sau entitățile desemnate de comitet ca fiind implicate în acte care amenință pacea, securitatea sau stabilitatea Yemenului sau care sprijină asemenea acte, inclusiv, dar fără a se limita la:

               (a)

               acte care obstrucționează sau subminează finalizarea cu succes a tranziției politice, astfel cum a fost conturată în inițiativa Consiliului de Cooperare al Golfului (CCG) și în acordul privind mecanismul de punere în aplicare;

               (b)

               acte care împiedică prin violență punerea în aplicare a rezultatelor din raportul final al Conferinței dialogului național cuprinzător, sau atacurile asupra infrastructurii esențiale; sau

               (c)

               planificarea, conducerea sau comiterea de acte care încalcă dreptul internațional aplicabil în domeniul drepturilor omului sau dreptul internațional umanitar ori de acte care constituie abuzuri ale drepturilor omului în Yemen;

         sau de persoanele sau entitățile care acționează în numele sau conform instrucțiunilor lor sau de entitățile deținute sau controlate de acestea.
   Lista persoanelor și a entităților menționate în prezentul alineat figurează în anexa la prezenta decizie.
   (2)   Niciun fond și nicio resursă economică nu sunt puse, în mod direct sau indirect, la dispoziția persoanelor sau entităților enumerate în anexa la prezenta decizie sau în beneficiul acestora.
   (3)   Statele membre pot permite derogări de la măsurile menționate la alineatele (1) și (2) în ceea ce privește fondurile și resursele economice care:

               (a)

               sunt necesare pentru cheltuieli de bază, inclusiv plăți pentru produse alimentare, chirie sau ipotecă, medicamente și tratament medical, impozite, prime de asigurare și cheltuieli pentru utilități publice;

               (b)

               sunt destinate exclusiv plății unor onorarii rezonabile și rambursării cheltuielilor suportate în legătură cu furnizarea unor servicii juridice;

               (c)

               sunt destinate exclusiv plății unor comisioane sau taxe aferente serviciilor de păstrare sau gestionare curentă a unor fonduri sau resurse economice înghețate;

         după ce statul membru în cauză a notificat comitetului intenția sa de a autoriza, atunci când este necesar, accesul la asemenea fonduri sau resurse economice și lipsa unei decizii negative a comitetului în termen de cinci zile lucrătoare de la o astfel de notificare.
   (4)   Statele membre pot permite derogări de la măsurile menționate la alineatele (1) și (2) și în ceea ce privește fondurile sau resursele economice care:

               (a)

               sunt necesare pentru a efectua cheltuieli extraordinare, cu condiția ca această decizie să fi fost notificată comitetului de către statul membru în cauză și să fi fost aprobată de către comitet; sau

               (b)

               fac obiectul unui privilegiu sau al unei hotărâri judecătorești, administrative sau arbitrale, caz în care fondurile și resursele economice pot fi utilizate în acest scop, cu condiția ca privilegiul sau hotărârea să fie anterioare datei la care persoana sau entitatea a fost inclusă în anexă, să nu fie în beneficiul unei persoane sau al unei entități menționate la articolul 1 și să fi fost notificate comitetului de către statul membru în cauză.

         (5)   Alineatul (1) nu împiedică o persoană sau o entitate desemnată să efectueze o plată datorată în temeiul unui contract semnat înainte de introducerea în listă a unei astfel de persoane sau entități, cu condiția ca statul membru relevant să fi stabilit faptul că plata nu este primită în mod direct sau indirect de către o persoană sau entitate menționată la articolul 2 alineatul (1) și după notificarea comitetului de către statul membru relevant cu privire la intenția de a primi o astfel de plată sau de a autoriza, după caz, deblocarea de fonduri sau resurse economice în acest scop, cu 10 zile lucrătoare înaintea unei astfel de autorizări.
   (6)   Alineatul (2) nu se aplică sumelor vărsate în conturile înghețate reprezentând:

               (a)

               dobânzi sau alte venituri generate de conturile respective; sau

               (b)

               plăți datorate în temeiul unor contracte, acorduri sau obligații care au fost încheiate sau care au survenit înainte de data la care aceste conturi au intrat sub incidența măsurilor prevăzute în prezenta decizie;

         în măsura în care aceste dobânzi și alte venituri sau plăți continuă să facă obiectul alineatului (1).
   Articolul 3
   Consiliul stabilește lista prevăzută în anexă și o modifică în conformitate cu deciziile luate de Consiliul de Securitate sau de comitet.
   Articolul 4
   (1)   În cazul în care Consiliul de Securitate sau comitetul includ pe listă o persoană sau o entitate, Consiliul include persoana sau entitatea respectivă în anexă. Consiliul comunică decizia sa persoanei vizate, inclusiv motivele includerii pe listă, fie direct, dacă adresa acesteia este cunoscută, fie prin publicarea unui aviz, acordând persoanei în cauză posibilitatea de a prezenta observații.
   (2)   În cazul în care se transmit observații sau se prezintă dovezi substanțiale noi, Consiliul își revizuiește decizia și informează în consecință persoana în cauză.
   Articolul 5
   (1)   Anexa cuprinde motivele includerii pe listă a persoanelor și entităților, astfel cum au fost prezentate de către Consiliul de Securitate sau de către comitet.
   (2)   Anexa cuprinde, de asemenea, în funcție de disponibilitate, informații furnizate de Consiliul de Securitate sau de comitet care sunt necesare în vederea identificării persoanelor sau entităților respective. În ceea ce privește persoanele, astfel de informații pot cuprinde numele, inclusiv pseudonimele, data și locul nașterii, cetățenia, numărul pașaportului și al cărții de identitate, sexul, adresa, dacă este cunoscută, precum și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul.
   Articolul 6
   Prezenta decizie se modifică sau se abrogă, după caz, în conformitate cu deciziile Consiliului de Securitate.
   Articolul 7
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 18 decembrie 2014.

            Pentru Consiliu

            Președintele

         S. GOZI

      ANEXĂ
      Lista persoanelor și entităților menționate la articolul 1 alineatul (1) și la articolul 2 alineatele (1) și (2)
      PERSOANE

                  1.

                     Abdullah Yahya Al Hakim [
                        pseudonime
                     : a) Abu Ali al Hakim; b) Abu-Ali al- Hakim; c) Abdallah al-Hakim; d) Abu Ali Alhakim; e) Abdallah al-Mu'ayyad].
                  În scriere originală:

                     Desemnare: Adjunctul comandantului grupului Huthi. Adresă: Dahyan, guvernoratul Sa'dah, Yemen. Data nașterii: a) aproximativ 1985; b) între 1984 și 1986. Locul nașterii: a) Dahyan, Yemen; b) guvernoratul Sa'dah, Yemen. Naționalitate: Yemenită. Alte informații: Sexul: masculin. Data desemnării de către ONU: 7.11.2014.

                     Informații suplimentare din rezumatul motivelor includerii pe listă comunicat de Comitetul de sancțiuni:

                              Abdullah Yahya Al Hakim a fost desemnat pentru sancțiuni la 7 noiembrie 2014 în conformitate cu punctele (11) și (15) din RCSONU 2140 (2014), pe baza faptului că îndeplinea criteriile de desemnare prevăzute la punctele (17) și (18) din rezoluție.

                              Abdullah Yahya Al Hakim s-a angajat în acte care amenință pacea, securitatea sau stabilitatea Yemenului, precum acte care împiedică punerea în aplicare a acordului din 23 noiembrie 2011 dintre guvernul din Yemen și cei din opoziție, care prevede un transfer pașnic al puterii în Yemen, și acte care obstrucționează procesul politic în Yemen.

                              Se presupune că, în iunie 2014, Abdullah Yahya Al Hakim a organizat o reuniune pentru a pune la cale o lovitură de stat împotriva președintelui yemenit Abdrabuh Mansour Hadi. Al Hakim s-a întâlnit cu comandanți militari și de securitate, precum și cu căpetenii tribale; la reuniune au participat, de asemenea, partizani de prim rang loiali fostului președintele yemenit Ali Abdullah Saleh, cu scopul de a coordona eforturile militare pentru a prelua capitala Yemenului, Sana'a.

                              Într-o declarație publică din 29 august 2014, președintele Consiliului de Securitate al Organizației Națiunilor Unite a declarat că Consiliul a condamnat acțiunile forțelor comandate de Abdullah Yahya Al Hakim, care au invadat Amran, Yemen, inclusiv sediul Brigăzii Armate yemenite la 8 iulie 2014. Al Hakim a condus preluarea violentă din iulie 2014 a guvernoratului Amran și a fost comandantul militar responsabil de luarea deciziilor cu privire la conflictele în desfășurare din guvernoratele Amran și Hamdan, Yemen.

                              De la începutul lunii septembrie 2014, Abdullah Yahya Al Hakim a rămas în Sana'a pentru a supraveghea operațiunile de ripostă în cazul în care ar fi început luptele. Rolul său a fost de a organiza operații militare pentru a putea să răstoarne guvernul yemenit; el a fost, de asemenea, responsabil de asigurarea securității și controlul tuturor rutelor de intrare și de ieșire din Sana'a.

                  2.

                     Abd Al-Khaliq Al-Huthi [
                        pseudonime
                     : a) Abd-al-Khaliq al-Huthi; b) Abd-al-Khaliq Badr-al-Din al Huthi; c) 'Abd al-Khaliq Badr al-Din al-Huthi; d) Abu-Yunus].
                  În scriere originală:

                     Desemnare: Comandantul militar al Huthi. Data nașterii: 1984. Naționalitate: Yemenită. Alte informații: Sexul: masculin. Data desemnării de către ONU: 7.11.2014.

                     Informații suplimentare din rezumatul motivelor includerii pe listă comunicat de Comitetul de sancțiuni:

                              Abd al-Khaliq al-Huthi a fost desemnat pentru sancțiuni la 7 noiembrie 2014 în conformitate cu punctele (11) și (15) din RCSONU 2140 (2014), pe baza faptului că îndeplinea criteriile de desemnare prevăzute la punctele (17) și (18) din rezoluție.

                              Abd al-Khaliq al-Huthi s-a angajat în acte care amenință pacea, securitatea sau stabilitatea Yemenului, precum acte care împiedică punerea în aplicare a acordului din 23 noiembrie 2011 dintre guvernul din Yemen și cei din opoziție, care prevede un transfer pașnic al puterii în Yemen, și acte care obstrucționează procesul politic în Yemen.

                              La sfârșitul lunii octombrie 2013, Abd Al-Khaliq al-Huthi a condus un grup de luptători îmbrăcați în uniforme militare yemenite într-un atac asupra unor locuri din Dimaj, Yemen. Luptele care au urmat s-au soldat cu mai multe decese.

                              Se presupune că, la sfârșitul lunii septembrie 2014, un număr necunoscut de luptători neidentificați au fost pregătiți să atace sedii diplomatice din Sana'a, Yemen, la ordinele lui Abd Al-Khaliq al-Huthi. La 30 august 2014, al-Huthi a coordonat un transfer de arme din Amran către o tabără de protest din Sana'a.

                  3.

                     Ali Abdullah Saleh (
                        pseudonim
                     : Ali Abdallah Salih).
                  În scriere originală:

                     Desemnare: a) președintele partidului Congresului popular general din Yemen; b) fost președinte al Republicii Yemen. Data nașterii: a)21.3.1945; b) 21.3.1946; c)21.3.1942; d)21.3.1947. Locul nașterii: a) Bayt al-Ahmar, guvernoratul Sana'a, Yemen; b) Sana'a, Yemen; c) Sana'a, Sanhan, Al-Rib' al-Sharqi. Naționalitate: Yemenită. Pașaport nr.: 00016161 (Yemen). Numărul național de identificare: 01010744444. Alte informații: Sexul: masculin. Data desemnării de către ONU: 7.11.2014.

                     Informații suplimentare din rezumatul motivelor includerii pe listă comunicat de Comitetul de sancțiuni:

                              Ali Abdullah Saleh a fost desemnat pentru sancțiuni la 7 noiembrie 2014 în conformitate cu punctele (11) și (15) din RCSONU 2140 (2014), pe baza faptului că îndeplinea criteriile de desemnare prevăzute la punctele (17) și (18) din rezoluție.

                              Ali Abdullah Saleh s-a angajat în acte care amenință pacea, securitatea sau stabilitatea Yemenului, precum acte care împiedică punerea în aplicare a acordului din 23 noiembrie 2011 dintre guvernul din Yemen și cei din opoziție, care prevede un transfer pașnic al puterii în Yemen, și acte care obstrucționează procesul politic în Yemen.

                              În conformitate cu acordul din 23 noiembrie 2011 susținut de Consiliul de Cooperare al Golfului, Ali Abdullah Saleh a demisionat din funcția de președinte al Yemenului, după mai mult de 30 de ani.

                              Se presupune că, începând din toamna anului 2012 Ali Abdullah Saleh a devenit unul dintre principalii susținători ai acțiunilor violente ale Huthi din nordul Yemenului.

                              Confruntările din sudul Yemenului care au avut loc în februarie 2013 au fost rezultatul eforturilor conjugate depuse de Saleh, de AQAP și de Ali Salim al-Bayd, un secesionist din sud, pentru a produce tulburări înainte de Conferința dialogului național din Yemen, care a avut loc la 18 martie 2013. Mai recent, din septembrie 2014, Saleh a trecut la acțiuni de destabilizare a Yemenului folosindu-se de alte persoane pentru a submina guvernul central și a crea suficientă instabilitate pentru a amenința cu o lovitură de stat. Conform unui raport din septembrie 2014 al grupului de experți al Organizației Națiunilor Unite pentru Yemen, unii interlocutori au afirmat că Saleh sprijină acțiunile violente ale unor yemeniți punându-le la dispoziție fonduri și sprijin politic, precum și asigurându-se că membrii GPC continuă să contribuie la destabilizarea Yemenului prin diferite mijloace.


title: Decizia (UE, Euratom) 2016/1563 a Parlamentului European din 28 aprilie 2016 privind închiderea conturilor Agenției de Aprovizionare a Euratom pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/347

         DECIZIA (UE, EURATOM) 2016/1563 A PARLAMENTULUI EUROPEAN
   din 28 aprilie 2016
   privind închiderea conturilor Agenției de Aprovizionare a Euratom pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Agenției de Aprovizionare a Euratom pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției de Aprovizionare a Euratom pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0083/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 1 alineatul (2),

               —

               având în vedere Decizia 2008/114/CE, Euratom a Consiliului din 12 februarie 2008 de stabilire a Statutului Agenției de Aprovizionare a Euratom (4), în special articolul 8 alineatul (9) din anexa la această decizie,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0110/2016),

               1.

               ia act de conturile anuale finale ale Agenției de Aprovizionare a Euratom care sunt prezentate în anexa la raportul Curții de Conturi;

               2.

               aprobă închiderea conturilor Agenției de Aprovizionare a Euratom pentru exercițiul financiar 2014;

               3.

               încredințează președintelui sarcina de a transmite prezenta decizie directorului general al Agenției de Aprovizionare a Euratom, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 19.12.2015, p. 299.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 41, 15.2.2008, p. 15.


title: Decizia (PESC) 2015/78 a Consiliului din 19 ianuarie 2015 privind o misiune de consiliere militară PSAC a Uniunii Europene în Republica Centrafricană (EUMAM RCA)

text:
               20.1.2015

               RO

               Jurnalul Oficial al Uniunii Europene

               L 13/8

         DECIZIA (PESC) 2015/78 A CONSILIULUI
   din 19 ianuarie 2015
   privind o misiune de consiliere militară PSAC a Uniunii Europene în Republica Centrafricană (EUMAM RCA)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate („Înaltul Reprezentant”),
   întrucât:

               (1)

               Prin scrisoarea din 10 septembrie 2014, șeful de stat de tranziție („Chef de l'État de Transition”) al Republicii Centrafricane (RCA) a invitat Uniunea să prelungească operația militară a Uniunii Europene în Republica Centrafricană (EUFOR RCA) și a solicitat un angajament post-EUFOR în vederea sprijinirii forțelor armate centrafricane (FACA).

               (2)

               În concluziile sale din 17 și 18 noiembrie 2014, Consiliul a recunoscut necesitatea unei abordări comune cu ONU în RCA în cadrul reformei forțelor sale de securitate, inclusiv cea a forțelor armate, cu scopul de a stabiliza situația în sprijinul procesului politic. În această privință, a recunoscut valoarea adăugată a unui eventual rol viitor al Uniunii în domeniul reformei sectorului de securitate, în sprijinul eforturilor ONU, asigurând în același timp un angajament la nivel local.

               (3)

               La 15 decembrie 2014, Consiliul a aprobat un concept de gestionare a crizelor privind o posibilă misiune de consiliere militară PSAC a Uniunii în RCA, cu scopul de a contribui la reforma FACA.

               (4)

               Prin scrisoarea din 16 ianuarie 2015, șeful de stat de tranziție al RCA a invitat Uniunea să desfășoare în RCA o misiune de consiliere militară a Uniunii.

               (5)

               EUMAM RCA ar trebui să desfășoare cât mai repede posibil o capacitate operațională deplină.

               (6)

               Comitetul politic și de securitate (COPS) ar trebui să exercite, sub responsabilitatea Consiliului și a Înaltului Reprezentant, controlul politic asupra misiunii de consiliere militară PSAC a Uniunii, să asigure orientarea strategică a acesteia și să ia deciziile relevante în conformitate cu articolul 38 al treilea paragraf din Tratatul privind Uniunea Europeană (TUE).

               (7)

               Este necesar să se negocieze și să se încheie acorduri internaționale referitoare la statutul unităților și personalului UE și la participarea statelor terțe la misiunile Uniunii.

               (8)

               În temeiul articolului 41 alineatul (2) din TUE și în conformitate cu Decizia 2011/871/PESC a Consiliului (1) prin care se instituie un mecanism de gestionare a finanțării costurilor comune ale operațiilor Uniunii care au implicații militare sau de apărare, cheltuielile operaționale aferente prezentei decizii, care au implicații militare sau de apărare, urmează să fie suportate de statele membre.

               (9)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Prin urmare, Danemarca nu participă la adoptarea prezentei decizii, nu îi revin obligații în temeiul acesteia, nu face obiectul aplicării sale și nu participă la finanțarea acestei misiuni,

         ADOPTĂ PREZENTA DECIZIE:
   Articolul 1
   Misiune
   (1)   Uniunea desfășoară o misiune de consiliere militară PSAC în Republica Centrafricană (EUMAM RCA), pentru a sprijini autoritățile RCA în pregătirea viitoarei reforme a sectorului de securitate susținând FACA să administreze situația actuală și să dezvolte capacitățile și calitățile necesare în vederea îndeplinirii obiectivului constituirii unor viitoare FACA modernizate, eficiente și responsabile. Aceasta își concentrează acțiunile în zona Bangui.
   (2)   EUMAM RCA acționează în concordanță cu obiectivele politice, strategice și politico-militare, astfel cum sunt enunțate în conceptul de gestionare a crizelor aprobat de Consiliu la 15 decembrie 2014.
   Articolul 2
   Numirea comandantului misiunii UE
   (1)   Generalul de brigadă Dominique LAUGEL este numit comandant al misiunii UE EUMAM RCA („comandantul misiunii”).
   (2)   Comandantul misiunii îndeplinește funcțiile de comandant al operației UE și de comandant al forței UE.
   Articolul 3
   Desemnarea comandamentului misiunii
   (1)   Comandamentul misiunii EUMAM RCA este amplasat în Bangui, RCA. Acesta îndeplinește atât funcțiile de comandament al operației, cât și pe cele de comandament al forței.
   (2)   Comandamentul misiunii include o celulă de sprijin la Bruxelles.
   Articolul 4
   Planificarea și lansarea EUMAM RCA
   (1)   Regulile de angajare necesare pentru etapa pregătitoare a EUMAM RCA sunt aprobate de Consiliu cât mai curând posibil după adoptarea prezentei decizii.
   (2)   EUMAM RCA este lansată printr-o decizie a Consiliului la data recomandată de comandantul misiunii de îndată ce aceasta a atins capabilitatea sa operațională inițială, în urma aprobării planului misiunii și, dacă este necesar, a unor reguli de angajare suplimentare.
   Articolul 5
   Controlul politic și conducerea strategică
   (1)   Sub responsabilitatea Consiliului și a Înaltului Reprezentant, COPS exercită controlul politic și conducerea strategică a EUMAM RCA. Consiliul autorizează COPS să ia deciziile corespunzătoare, în conformitate cu articolul 38 din TUE. Această autorizare se referă la competențele necesare pentru modificarea documentelor de planificare, inclusiv a planului misiunii, precum și a regulilor de angajare. Autorizarea se referă, de asemenea, la competențele necesare pentru luarea de decizii privind numirea comandanților ulteriori ai misiunii. Competențele decizionale cu privire la obiectivele și încetarea EUMAM RCA rămân în continuare ale Consiliului.
   (2)   COPS raportează periodic Consiliului.
   (3)   COPS primește periodic rapoarte din partea președintelui Comitetului militar al UE (CMUE) în ceea ce privește desfășurarea EUMAM RCA. COPS îl poate invita pe comandantul misiunii la reuniunile sale, după caz.
   Articolul 6
   Conducerea militară
   (1)   CMUE supraveghează buna executare a EUMAM RCA, desfășurată sub responsabilitatea comandantului misiunii.
   (2)   EUMC primește periodic rapoarte din partea comandantului misiunii. Acesta îl poate invita pe comandantul misiunii la reuniunile sale, după caz.
   (3)   Președintele CMUE acționează ca punct principal de contact pentru comandantul misiunii.
   Articolul 7
   Coerența în ceea ce privește răspunsul și coordonarea din partea Uniunii
   (1)   Înaltul Reprezentant asigură punerea în aplicare a prezentei decizii, precum și coerența acesteia cu acțiunea externă a Uniunii în general, inclusiv cu programele de dezvoltare și cu asistența umanitară ale Uniunii.
   (2)   Fără a aduce atingere lanțului de comandă, comandantul misiunii primește orientări politice locale din partea șefului delegației Uniunii la Bangui.
   (3)   Înaltului Reprezentant, asistat de Serviciul European de Acțiune Externă (SEAE), acționează ca principal punct de contact cu ONU, autoritățile din RCA și țările învecinate, Uniunea Africană (UA), Comunitatea Economică a Statelor din Africa Centrală (ECCAS), precum și cu alți actori internaționali și bilaterali relevanți.
   (4)   Acordurile de coordonare între comandantul misiunii, actorii din Uniune și partenerii locali strategici cheie relevanți pentru operație sunt definite în planul misiunii.
   Articolul 8
   Participarea statelor terțe
   (1)   Fără a aduce atingere autonomiei decizionale a Uniunii sau cadrului său instituțional unic și în conformitate cu orientările relevante ale Consiliului European, statele terțe pot fi invitate să participe la EUMAM RCA.
   (2)   Consiliul autorizează COPS să invite statele terțe să ofere contribuții și să adopte deciziile corespunzătoare privind acceptarea contribuțiilor propuse, la recomandarea comandantului misiunii și a CMUE.
   (3)   Modalitățile detaliate privind participarea statelor terțe fac obiectul unor acorduri încheiate în temeiul articolului 37 din TUE și în conformitate cu procedura prevăzută la articolul 218 din Tratatul privind funcționarea Uniunii Europene (TFUE). În cazul în care Uniunea și un stat terț au încheiat un acord prin care se instituie un cadru pentru participarea statului terț respectiv la misiuni ale Uniunii de gestionare a crizelor, dispozițiile respectivului acord se aplică în cadrul EUMAM RCA.
   (4)   Statele terțe care aduc contribuții militare importante la EUMAM RCA au aceleași drepturi și obligații în ceea ce privește gestionarea curentă a EUMAM RCA ca statele membre care participă la EUMAM RCA.
   (5)   Consiliul autorizează COPS să adopte deciziile corespunzătoare cu privire la crearea unui comitet al țărilor contribuitoare, în cazul în care unele state terțe ar aduce contribuții militare importante.
   Articolul 9
   Statutul personalului aflat sub comanda UE
   Statutul unităților și personalului aflate sub comanda UE, inclusiv privilegiile, imunitățile și alte garanții necesare îndeplinirii și bunei desfășurări a misiunii acestora, face obiectul unui acord încheiat în temeiul articolului 37 din TUE în conformitate cu procedura prevăzută la articolul 218 din TFUE.
   Articolul 10
   Dispoziții financiare
   (1)   Costurile comune ale EUMAM RCA sunt gestionate în conformitate cu Decizia 2011/871/PESC.
   (2)   Suma de referință financiară pentru costurile comune ale EUMAM RCA este de 7,9 milioane EUR. Procentul din suma de referință menționat la articolul 25 alineatul (1) din Decizia 2011/871/PESC este stabilit la 50 %, iar procentul angajamentelor menționat la articolul 32 alineatul (3) din Decizia 2011/871/PESC este stabilit la 70 %.
   Articolul 11
   Celula de proiecte
   (1)   EUMAM RCA dispune de o celulă de proiecte pentru identificarea și punerea în aplicare a proiectelor care urmează să fie finanțate, statele membre sau statele terțe și care respectă obiectivele sale și contribuie la îndeplinirea mandatului.
   (2)   Sub rezerva alineatului (3), comandantul misiunii este autorizat să recurgă la contribuții financiare din partea statelor membre sau a statelor terțe pentru a pune în aplicare proiecte identificate pentru completarea altor acțiuni ale EUMAM RCA într-un mod coerent. Într-un astfel de caz, comandantul misiunii încheie un acord cu statele respective, care vizează în special procedurile specifice pentru soluționarea eventualelor plângeri formulate de părți terțe cu privire la prejudicii suferite în urma acțiunilor sau omisiunilor EUMAM RCA în utilizarea fondurilor puse la dispoziție de către statele respective.
   În niciun caz statele contribuitoare nu pot angaja răspunderea Uniunii sau a Înaltului Reprezentant în temeiul acțiunilor sau al omisiunilor EUMAM RCA în utilizarea fondurilor puse la dispoziție de statele respective.
   (3)   COPS își dă acordul cu privire la acceptarea unei contribuții financiare din partea statelor terțe în beneficiul celulei de proiect.
   Articolul 12
   Comunicarea informațiilor
   (1)   Înaltul Reprezentant este autorizat să comunice statelor terțe asociate prezentei decizii, după caz și în conformitate cu nevoile EUMAM RCA, informații UE clasificate generate în scopul EUMAM RCA, în conformitate cu Decizia 2013/488/UE a Consiliului (2), după cum urmează:

               (a)

               până la nivelul prevăzut în acordurile aplicabile privind securitatea informațiilor, încheiate între Uniune și statul terț în cauză; sau

               (b)

               până la nivelul „CONFIDENTIEL UE/EU CONFIDENTIAL” în alte cazuri.

         (2)   Înaltul Reprezentant este, de asemenea, autorizat să comunice ONU și UA, în conformitate cu nevoile operaționale ale EUMAM RCA, informații UE clasificate până la nivelul „RESTREINT UE/EU RESTRICTED” generate în scopul EUMAM RCA, în conformitate cu Decizia 2013/488/UE. Între Înaltul Reprezentant și autoritățile competente ale ONU și UA se încheie acorduri în acest sens.
   (3)   În caz de nevoie operațională specifică și imediată, Înaltul Reprezentant este, de asemenea, autorizat să comunice statului-gazdă orice informație UE clasificată până la nivelul „RESTREINT UE/EU RESTRICTED” generată în scopul EUMAM RCA, în conformitate cu Decizia 2013/488/UE. Între Înaltul Reprezentant și autoritățile competente ale statului-gazdă se încheie acorduri în acest sens.
   (4)   Înaltul Reprezentant este autorizat să comunice statelor terțe asociate prezentei decizii orice documente UE neclasificate privind deliberările Consiliului referitoare la EUMAM RCA care intră sub incidența obligației de secret profesional, în temeiul articolului 6 alineatul (1) din Regulamentul de procedură al Consiliului (3).
   (5)   Înaltul Reprezentant poate delega astfel de autorizări, precum și capacitatea de a încheia acordurile menționate la prezentul articol, personalului SEAE și/sau comandantului misiunii.
   Articolul 13
   Intrarea în vigoare și încheierea
   (1)   Prezenta decizie intră în vigoare la data adoptării.
   (2)   EUMAM RCA încetează în cel mult 12 luni de la dobândirea capabilității operaționale depline.
   (3)   Prezenta decizie se abrogă începând cu data închiderii comandamentului misiunii, în conformitate cu planurile aprobate pentru încheierea EUMAM RCA și fără a aduce atingere procedurilor privind auditul și prezentarea situațiilor financiare ale EUFOR RCA, prevăzute în Decizia 2011/871/PESC.

      Adoptată la Bruxelles, 19 ianuarie 2015.

            Pentru Consiliu

            Președintele

         F. MOGHERINI

      (1)  Decizia 2011/871/PESC a Consiliului din 19 decembrie 2011 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (Athena) (JO L 343, 23.12.2011, p. 35).

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).

      (3)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia Consiliului din 21 decembrie 2005 de modificare a Acordului privind crearea Băncii Europene de Reconstrucție și Dezvoltare (BERD) pentru a permite acesteia finanțarea unor operațiuni în Mongolia

text:
Anunţ juridic important

|

32005D0954

Jurnalul Oficial L 346 , 29/12/2005 p. 0031 - 0032

		Decizia Consiliuluidin 21 decembrie 2005de modificare a Acordului privind crearea Băncii Europene de Reconstrucție și Dezvoltare (BERD) pentru a permite acesteia finanțarea unor operațiuni în Mongolia(2005/954/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 181a,având în vedere propunerea Comisiei,având în vedere avizul Parlamentului European [1],întrucât:(1) Deși este membră a Băncii Europene de Reconstrucție și Dezvoltare (BERD) din 2000, Mongolia nu este în prezent o țară în care banca este autorizată să desfășoare operațiuni finanțate din propriile resurse.(2) Ca răspuns la cererea formulată de către prim-ministrul mongol, Consiliul de Administrație al BERD s-a exprimat în unanimitate în favoarea admiterii Mongoliei ca țară în care banca desfășoară operațiuni.(3) Prin rezoluția din 30 ianuarie 2004, Consiliul Guvernatorilor BERD a votat în favoarea modificării acordului privind crearea băncii, care este necesară pentru a permite acesteia finanțarea de operațiuni în Mongolia. Toți guvernatorii băncii au votat favorabil, inclusiv guvernatorul reprezentant al Comunității Europene.(4) Cu toate acestea, în măsura în care modificarea se referă la obiectul și funcțiile băncii, trebuie ca această modificare să fie acceptată în mod formal de fiecare din țările și instituțiile sale membre, inclusiv de către Comunitatea Europeană.(5) Acceptarea prezentei modificări de către Comunitatea Europeană este necesară realizării obiectivelor sale în domeniul cooperării economice, financiare și tehnice cu țările terțe,DECIDE:Articolul 1Modificarea Acordului privind crearea Băncii Europene de Reconstrucție și Dezvoltare, care este necesară pentru a permite acesteia finanțarea de operațiuni în Mongolia, se aprobă în numele Comunității.Textul acestei modificări este atașat la prezenta decizie.Articolul 2Guvernatorul BERD, reprezentant al Comunității Europene, comunică BERD declarația de acceptare a prezentei modificări.Adoptată la Bruxelles, 21 decembrie 2005.Pentru ConsiliuPreședinteleB. Bradshaw[1] Aviz dat la 15 noiembrie 2005 (nepublicat încă în Jurnalul Oficial).--------------------------------------------------Modificarea Acordului privind crearea Băncii Europene de Reconstrucție și DezvoltareArticolul 1 din acord se înlocuiește cu următorul text:"Articolul 1ObiectivObiectivul băncii este, prin contribuția la progresul și reconstrucția economică a țărilor din Europa Centrală și de Est, care se angajează să respecte și pun în aplicare principiile democrației pluraliste, ale pluralismului și ale economiei de piață, favorizarea tranziției economiei lor către economia de piață și promovarea inițiativei private și a spiritului antreprenorial. Banca poate, de asemenea, să își realizeze obiectivul în Mongolia, în aceleași condiții. Ca urmare, orice trimitere făcută, în prezentul acord și în anexele sale, la "țările din Europa Centrală și de Est", la "țara beneficiară (țările beneficiare)" sau la "țara membră beneficiară (țările membre beneficiare)" se înțelege ca incluzând și Mongolia."--------------------------------------------------


title: 2014/642/PESC: Decizia EUCAP NESTOR/1/2014 a Comitetului politic și de securitate din 24 iulie 2014 de prelungire a mandatului șefului misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR)

text:
               6.9.2014

               RO

               Jurnalul Oficial al Uniunii Europene

               L 267/4

         DECIZIA EUCAP NESTOR/1/2014 A COMITETULUI POLITIC ȘI DE SECURITATE
   din 24 iulie 2014
   de prelungire a mandatului șefului misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR)

      (2014/642/PESC)

   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2012/389/PESC a Consiliului din 16 iulie 2012 privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (1), în special articolul 9 alineatul (1),
   întrucât:

               (1)

               În temeiul articolului 9 alineatul (1) din Decizia 2012/389/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să ia deciziile relevante în scopul exercitării controlului politic și a conducerii strategice ale misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR), inclusiv decizia de a numi un șef al misiunii la propunerea Înaltului Reprezentant al Uniunii pentru afaceri externe și politica de securitate (ÎR).

               (2)

               La 23 iulie 2013, COPS a adoptat Decizia EUCAP NESTOR/3/2013 (2) de numire a domnului Etienne DE MONTAIGNE DE PONCINS în calitate de șef al misiunii EUCAP NESTOR pentru perioada 16 iulie 2013-15 iulie 2014.

               (3)

               La 3 iunie 2014, ÎR a propus prelungirea mandatului domnului Etienne DE MONTAIGNE DE PONCINS în calitate de șef al misiunii EUCAP NESTOR până la 15 iulie 2015,

         ADOPTĂ PREZENTA DECIZIE:
   Articolul 1
   Mandatul domnului Etienne DE MONTAIGNE DE PONCINS în calitate de șef al misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) se prelungește până la 15 iulie 2015.
   Articolul 2
   Prezenta decizie intră în vigoare la data adoptării.
   Prezenta decizie se aplică de la 16 iulie 2014.

      Adoptată la Bruxelles, 24 iulie 2014.

            Pentru Comitetul politic și de securitate

            Președintele

         W. STEVENS

      (1)  JO L 187, 17.7.2012, p. 40.

      (2)  Decizia EUCAP NESTOR/3/2013 a Comitetului politic și de securitate din 23 iulie 2013 privind numirea șefului misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 202, 27.7.2013, p. 23).


title: Decizia (PESC) 2015/2201 a Comitetului politic și de securitate din 13 noiembrie 2015 privind acceptarea contribuțiilor statelor terțe la Misiunea Uniunii Europene de consiliere pentru reforma sectorului securității civile în Ucraina (EUAM Ucraina) (EUAM Ucraina/5/2015)

text:
               28.11.2015

               RO

               Jurnalul Oficial al Uniunii Europene

               L 313/41

         DECIZIA (PESC) 2015/2201 A COMITETULUI POLITIC ȘI DE SECURITATE
   din 13 noiembrie 2015
   privind acceptarea contribuțiilor statelor terțe la Misiunea Uniunii Europene de consiliere pentru reforma sectorului securității civile în Ucraina (EUAM Ucraina) (EUAM Ucraina/5/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2014/486/PESC a Consiliului din 22 iulie 2014 privind Misiunea Uniunii Europene de consiliere pentru reforma sectorului securității civile în Ucraina (EUAM Ucraina) (1),
   întrucât:

               (1)

               În conformitate cu articolul 10 alineatul (3) din Decizia 2014/486/PESC, Consiliul autorizează Comitetul politic și de securitate (COPS) să adopte deciziile relevante privind acceptarea contribuțiilor propuse de către state terțe la EUAM Ucraina.

               (2)

               Comandantul operației civile a recomandat COPS să accepte contribuția propusă din partea Georgiei la EUAM Ucraina și să considere contribuția ca fiind semnificativă.

               (3)

               Georgia ar trebui să fie scutită de contribuții financiare la bugetul EUAM Ucraina,

         ADOPTĂ PREZENTA DECIZIE:
   Articolul 1
   Contribuțiile statelor terțe
   (1)   Contribuția Georgiei la EUAM Ucraina este acceptată și considerată semnificativă.
   (2)   Georgia este scutită de contribuții financiare la bugetul EUAM Ucraina.
   Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 13 noiembrie 2015.

            Pentru Comitetul politic și de securitate

            Președintele

         W. STEVENS

      (1)  JO L 217, 23.7.2014, p. 42.


title: Decizia (UE) 2015/1666 a Parlamentului European din 29 aprilie 2015 privind închiderea conturilor Observatorului European pentru Droguri și Toxicomanie pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/276

      DECIZIA (UE) 2015/1666 A PARLAMENTULUI EUROPEAN
      din 29 aprilie 2015
      privind închiderea conturilor Observatorului European pentru Droguri și Toxicomanie pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Observatorului European pentru Droguri și Toxicomanie pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Observatorului European pentru Droguri și Toxicomanie pentru exercițiul financiar 2013, însoțit de răspunsurile observatorului (1),

                  —

                  având în vedere Declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a observatorului cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (5), în special articolul 15,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0068/2015),

         1.

            ia act de conturile anuale finale ale Observatorului European pentru Droguri și Toxicomanie, astfel cum sunt anexate la raportul Curții de Conturi;

         2.

            aprobă închiderea conturilor Observatorului European pentru Droguri și Toxicomanie pentru exercițiul financiar 2013;

         3.

            încredințează președintelui sarcina de a transmite prezenta decizie directorului Observatorului European pentru Droguri și Toxicomanie, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 201.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 376, 27.12.2006, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.